|  |  |
| --- | --- |
|  |  *See artikkel on Juuru kihelkonna mõisast; Seli mõisaks nimetati ka Tõstamaa kihelkonna Seliste mõisat* |

---

Mõisa peahoone
**Seli mõis** (saksa keeles *Sellie*) oli mõis Juuru kihelkonnas Harjumaal. Tänapäeval jääb kunagine mõisasüda Rapla valda Rapla maakonnas.

Peahoone tagantvaates
Mõisa park

Ajalugu
-------

Esimesed teated Seli mõisast pärinevad aastast 1474, mil läänimees Hans von Lode müüs selle koos veskiga Pirita kloostrile.

Mõisal olnud mitmeid omanikke:

* <1474 – Hans von Lode
* 1474 – Pirita klooster
* 1563 – Tönnis von Wrangell (pärast tema surma pärib mõisa Tönnis von Wrangell jun)
* 1641 – Rötger von Tiesenhausen
* 1643 – Hans von Wrangell
* 1671 – Otto Johann von Uexküll (alates 1679. a parun von Meyendorff)
* 1688 – Hans von Rosen
* 1696 – Wolmar Anton von Schlippenbach
* 1720 – Erich Dietrich von Rosen ja Hans von Rosen jun
* 1757 – Gustav Erich von Rosen
* 1781 – Johann von Stenbock
* 1819 – Johann von Stenbock jun
* 1831 – Paul von Tiesenhausen
* 1865 – Eduard von Tiesenhausen
* 1887 – Viktor von Tiesenhausen
* 1890 – Nikolai Hans Heinrich von Tiesenhausen

Mõisahooned
-----------

Barokkstiilis kahekorruselise paekivist mõisahäärberi põhiosa on ehitatud maanõunik Gustav Erich von Roseni ajal 1770. aastatel. Algsest ilmest on siiski üsna vähe säilinud, sest hoonet on korduvalt 18.–20. sajandil rekonstrueeritud.

1905. aasta rahutuste ajal sai peahoone põlengus kannatada ning see taastati mõnevõrra muudetud kujul.

Pärast 1919. aasta mõisate sundvõõrandamist sai mõisa valdajaks Eesti Punane Rist. Aastatel 1920–1985 töötas mõisa peahoones kopsutuberkuloosi sanatoorium, seejärel olid raviastutuse patsientideks sõjaveteranid.

Eesti taasiseseisvumise järel tagastati mõis Eesti Punasele Ristile. Mõisahooneid rentinud Kaitseministeerium omandas kogu mõisakompleksi 2006. aastal. Tänapäeval pakutakse Seli tervisekeskuses taastusravi rahvusvahelistelt sõjalistelt operatsioonidelt tagasi jõudnud kaitseväelastele, vabadusvõitletele, kaitseliitlastele ja kaadrikaitseväelastele.

Pilte
-----

* AednikumajaAednikumaja
* Ait-kuivatiAit-kuivati
* PargipaviljonPargipaviljon
* Härjatall-elamuHärjatall-elamu
* KuurKuur
* TeenijatemajaTeenijatemaja
* Tall-tõllakuurTall-tõllakuur
* ValitsejamajaValitsejamaja
* ViinavabrikViinavabrik
* Viinavabriku korstenViinavabriku korsten

Vaata ka
--------

* Eesti mõisate loend

Viited
------

1. 1 2  ""Seli mõis"". *www.selitervisekeskus.ee*. Originaali arhiivikoopia seisuga 6.04.2012. Vaadatud 19.02.2012.
2. ↑  ""Seli"". *www.eha.ee*. Vaadatud 19.02.2012.
3. ↑  ""Seli mõis"". *www.mois.ee*. Vaadatud 19.02.2012.
4. ↑  ""Mälestised • 15354 Seli mõisa peahoone"". *register.muinas.ee*. Vaadatud 19.02.2012.
5. ↑  ""Kaitseministeerium ostis Seli mõisakompleksi"". *www.mod.gov.ee*. Vaadatud 19.02.2012.[*alaline kõdulink*]

Välislingid
-----------

Juuru kirik
Juuru kihelkond

**Kirik**: Juuru kirik  

**Mõisad**: Atla mõis | Hiiru mõis | Hõreda mõis | Härgla mõis | Ingliste mõis | Juuru kirikumõis | Juuru mõis | Järlepa mõis | Kaiu mõis | Karitsa mõis | Kuimetsa mõis | Kädva mõis | Mahtra mõis | Maidla mõis | Oraniku mõis | Pae mõis | Pirgu mõis | Purila mõis | Põlliku mõis | Seli mõis | Umbru mõis